
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1656 

12 Νοεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της 1073991/2198/0002 Ε/3.8.2001 από¬ 


φασης του Υπουργού Οικονομικών "περί ορισμού 

Δευτερευόντων Διατακτών". 1 

Υπαγωγή του Βιοτεχνικού Πάρκου (ΒΙΟΠΑ) Χανίων, 
στις διατάξεις του Ν. 2545/97 περί Βιομηχανικών 
και Επιχειρηματικών περιοχών (ΒΕ.ΠΕ) και έγκριση 

του Κανονισμού Λειτουργίας αυτού. 2 

Ορισμός της "Κοινωνίας της Πληροφορίας Α.Ε." ως τε¬ 
λικού δικαιούχου για το έργο Ηλεκτρονικές Υπηρε¬ 
σίες Εξυπηρέτησης στο, Πρωτοδικείο Αθηνών. 3 

Ορισμός της "Κοινωνίας της Πληροφορίας Α.Ε." ως τε¬ 
λικού δικαιούχου για το έργο Ηλεκτρονικές Υπηρε¬ 
σίες Εξυπηρέτησης στο Πρωτοδικείο Πειραιώς.... 4 

Ορισμός της "Κοινωνίας της Πληροφορίας Α.Ε." ως τε¬ 
λικού δικαιούχου για το έργο Ηλεκτρονικές Υπηρε¬ 
σίες Εξυπηρέτησης στο Πρωτοδικείο Θεσσαλονί¬ 
κης". 5 

Ορισμός της "Κοινωνίας της Πληροφορίας Α.Ε." ως τε¬ 
λικού δικαιούχου για το έργο Ηλεκτρονικές Υπηρε¬ 
σίες Εξυπηρέτησης στην Εισαγγελία Πρωτοδικών 

Αθηνών. 6 

Κατακύρωση δημόσιου πλειοδοτικού διαγωνισμού 
κατ'άρθρο 46α Ν. 1892/90 και 17παρ. 5 Ν. 2947/01 
«ΠΑΝΘΕΣΣΑΛΟΝΙΚΕΙΟΣ ΑΘΛΗΤΙΚΟΣ ΟΜΙΛΟΣ 

ΚΩΝΣΤΑΝΤΙΝΟΥΠΟΛΙΤΩΝ (ΠΑΟΚ). 7 

Συγκρότηση Οργανωτικής- Εκτελεστικής Επιτροπής 
1ου Εθνικού Συνεδρίου Σχολικού Αθλητισμού και 
Φυσικής Αγωγής "ΦΥΣΙΚΗ ΑΓΩΓΗ ΚΑΙ ΑΘΛΗ¬ 
ΤΙΣΜΟΣ ΣΤΗΝ ΕΚΠΑΙΔΕΥΣΗ". 8 


ΑΠΟΦΑΣΕΙ Σ 

Αριθ. Τ.4676/1529 (1) 

Τροποποίηση της 1073991/2198/0002 Ε/3.8.2001 απόφα¬ 
σης του Υπουργού Οικονομικών "περί ορισμού Δευτε¬ 
ρευόντων Διατακτών". 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 2362/95 "Περί Δημοσίου Λογιστι¬ 


κού, ελέγχου των δαπανώντου Κράτους και άλλες διατά¬ 
ξεις (ΦΕΚ247/Α). 

2) Τις διατάξεις του Ν. 2503/97 (ΦΕΚ107/Α/31.5.97) "Δι¬ 
οίκηση. Οργάνωση στελέχωση των Περιφερειών κ.λ.π." 

3) Το Π.Δ. 551/88 (ΦΕΚ 259/Α/17.11.88) "Οργάνωση 
Οικονομικών Υπηρεσιών", όπως ισχύει. 

4) Τις διατάξεις του Π.Δ/τος 284/1988 "Οργανισμός του 
Υπουργείου Οικονομικών (ΦΕΚ 128 και 165Α) όπως τρο¬ 
ποποιήθηκε και ισχύει. 

5) Το Π.Δ. 218/96 (ΦΕΚ 168/Α/24.7.96) "Οργανισμός του 
Σώματος Δίωξης Οικονομικού Εγκλήματος (ΣΔΟΕ)". 

6) Το Π.Δ. 211/96 (ΦΕΚ 166/Α/22.7.96) "Σύσταση Οίκον. 
Επιθεωρήσεων". 

7) Τις διατάξεις του άρθρου 3 του Ν. 2343/95 (ΦΕΚ 
211/Α/11.10.95) "Αναδιοργάνωση υπηρεσιών του Υπουρ¬ 
γείου Οικονομικών και άλλες διατάξεις" 

8) Του άρθρου 1 παρ. 5 του Π.Δ. 280/1997 (ΦΕΚ 203/ 
Α/97) "Οργάνωση των Ελληνικών Κέντρων". 

9) Του άρθρου 10 του Ν. 2771/1999 (ΦΕΚ 280/Α/ 
16.12.1999) "Περί Ειδικών Λογαριασμών και άλλες διατάξεις". 

10) Του Π.Δ. 179/2000 (ΦΕΚ 167/Α/21.7.2000) "Οργάνω¬ 
ση των Τοπικών Ελεγκτικών Κέντρων και τροποποίηση 
του Π.Δ. 280/1997". 

11) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137/Α/85) όπως προστέθηκε 
με το άρθρο 27του ν.2081/1992 "Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις (ΦΕΚ 154/Α/92) και τροπο¬ 
ποιήθηκε με το άρθρο 1 παρ. 29 του Ν. 2469/1997 (ΦΕΚ 
38/Α/97) περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις". 

12) Του Π.Δ. 203/2000 (ΦΕΚ 183/Α/21.8.2000) "Κατάρ¬ 
γηση Δ/νσης Ελέγχων Τελωνειακών Αρχών (ΔΙ.Ε.Τ.Α.) και 
Σύσταση Ελεγκτικών Υπηρεσιών (ΕΛ.Υ.Τ.). 

13) Το γεγονός ότι, από την Απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Τροποποιούμε την 1073991/2198/0002Ε/3.8.2001 
Α.Υ.Ο. στην παράγραφο Β περίπτωση γ’ και ορίζουμε ως 
δευτερεύοντα διατάκτη των πιστώσεων του προϋπολογι¬ 
σμού όλων των Περιφερειακών Τελωνειακών Υπηρεσιών 
της Νομαρχίας Ανατ. Αττικής τον Προϊστάμενο του Τελω¬ 
νείου Αερολιμένα "Ελ. Βενιζέλος", αντί του Προϊσταμένου 
του Τελωνείου Αχαρνών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά ισχύει η 1073991 /2198/0002Ε/3.8.2001 
Α.Υ.Ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2003 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟ ΥΛΑΚΗΣ 

- ♦ - 

Αριθ. 20066/1095 (2) 

Υπαγωγή του Βιοτεχνικού Πάρκου (ΒΙΟΠΑ) Χανιών, στις 
διατάξεις του Ν. 2545/97 περί Βιομηχανικών και Επι¬ 
χειρηματικών περιοχών (ΒΕ.ΠΕ) και έγκριση του Κα¬ 
νονισμού Λειτουργίας αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη 

1. Τις διατάξεις του νόμου 1558/85 "Κυβέρνηση και Κυ¬ 
βερνητικά όργανα" (ΦΕΚ 137/Α/85) όπως τροποποιήθηκε 
και συμπληρώθηκε από το Ν. 2081/92 (ΦΕΚ 89/Α/92) και 
το Ν. 2469/97 (ΦΕΚ 38/Α/97). 

2. Το Π.Δ. 27/29.01.96 "Συγχώνευση των Υπουργείων 
Τουρισμού, Βιομηχανίας. Ενέργειας και Τεχνολογίας και 
Εμπορίου, στο Υπουργείο Ανάπτυξης" (ΦΕΚ 19/Α/96). 

3. Το Π.Δ. 456/25.09.85 "Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λ.π." (ΦΕΚ 
163/Α/85) και ειδικότερα το άρθρο 1 εδαφ.(α) και το άρ¬ 
θρο 2 παρ. 1 αυτού. 

4. Το Π.Δ. 229/10.07.86 "Σύσταση και Οργάνωση της Γε¬ 
νικής Γραμματείας Βιομηχανίας" (ΦΕΚ 96/Α/86) όπως 
τροποποιήθηκε με τις διατάξειςτου Π.Δ 396/1989 "Οργά¬ 
νωση της Γενικής Γραμματείας Βιομηχανίας" (ΦΕΚ 
172/Α/89) και του ΠΔ 189/95 (ΦΕΚ99/Α/95) "Συμπλήρωση 
και τροποποίηση διατάξεων του ΠΔ 396/89". 

5. Την 485/31.10.01 Απόφαση του Πρωθυπουργού και 
του Υπουργού Ανάπτυξης (ΦΕΚ 1484/Β/01) σχετικά με 
την ανάθεση αρμοδιοτήτων στους Υφυπουργούς Ανά¬ 
πτυξης. 

6. Τις διατάξεις του νόμου 2545/97 "Βιομηχανικές και 
Επιχειρηματικές Περιοχές και άλλες διατάξεις" (ΦΕΚ 
254/Α/97) και ειδικότερα το άρθρο 12 αυτού. 

7. Τις διατάξεις του νόμου 4458/65 "Περί Βιομηχανικών 
Περιοχών" όπως τροποποιήθηκε με το νόμο 742/1977 
(ΦΕΚ 319/Α/77) και το νόμο 2231/94 (ΦΕΚ 139/Α/94). 

8. Την 22968/133/27.3.1980 απόφαση των Υπουργών 
Βιομηχανίας, Ενέργειας και Χωροταξίας Οικισμού και Πε¬ 
ριβάλλοντος "Περί καθορισμού εκτάσεως 360 περίπου 
στρεμμάτων για την ίδρυση, εγκατάσταση και εκμετάλ¬ 
λευση της ΒΙΠΕ Χανιών και καθορισμός των ορίων αυτής 
(ΦΕΚ352/Β). 

9. Το 5330/29.12.88 συμβόλαιο αγοράς με το οποίο αγό¬ 
ρασε ο ΕΟΜΜΕΧ απάτην ΕΤΒΑ ποσοστό 64,237% της ΒΙ- 
ΠΕ Χανίων και το με αρ. 8595/20.08.93 συμβόλαιο αγοράς 
με το οποίο ο ΕΟΜΜΕΧ αγόρασε από την ΕΤΒΑ το υπό¬ 
λοιπο ποσοστό 35,763%. 

10. Το Πολεοδομικό Διάταγμα (ΦΕΚ 1080/Δ/94) για την 
έγκριση του ρυμοτομικού σχεδίου της ΒΙ.ΠΕ. Χανίων και 
τον καθορισμό όρων και περιορισμών δόμησης με το 
οποίο τροποποιείται η ΒΙΠΕ Χανίων σε ΒΙΟΠΑ και ορίζεται 
ότι επιτρέπεται η ανέγερση μη οχλουσών βιοτεχνικών / 
χειροτεχνικών εγκαταστάσεων. 

11. Τις 815/23.06.2000 και 1041/24.10.2000 συμβολαιο¬ 
γραφικές πράξεις με τις οποίες καταρτίστηκε το κατα¬ 
στατικό της εταιρείας "ΒΙΟΠΑ ΧΑΝΙΩΝ Α.Ε.". 


12. Την από 26.10.2000 ανακοίνωση καταχώρησης στο 
Μητρώο Ανωνύμων Εταιρειών της σύστασης της Ανώνυ¬ 
μης Εταιρείας με την επωνυμία "ΒΙΟΤΕΧΝΙΚΟ ΠΑΡΚΟ ΧΑ¬ 
ΝΙΩΝ ΑΝΩΝΥΜΗ ΕΤΑΙΡΕΙΑ" και της έγκρισης του κατα¬ 
στατικού αυτής (ΦΕΚ 10363/Τ.ΑΕ & ΕΠΕ/08.11.2000) 

13. Το από 21 Ιουνίου 2002 Πρακτικό της Γενικής Συνέ¬ 
λευσης της εταιρείας "ΒΙΟ.ΠΑ Χανίων Α.Ε." με το οποίο 
ψηφίστηκε το σχέδιο Κανονισμού Λειτουργίας του 
ΒΙΟ.ΠΑ. 

14. Την 13/15.01.2003 αίτηση του Ελληνικού Οργανι¬ 
σμού Μικρών-Μεσαίων Επιχειρήσεων και Χειροτεχνίας 
Α.Ε. για υπαγωγή του ΒΙΟ.ΠΑ. Χανίων στις διατάξεις του 
Ν. 2545/97 και έγκριση του κανονισμού λειτουργίας της. 

15. Το 142/02.07.2003 έγγραφο του Προέδρου του Δ.Σ. 
του "ΒΙΟ.ΠΑ. ΧΑΝΙΩΝ Α.Ε." με το οποίο ζητείται υπαγωγή 
του ΒΙΟ.ΠΑ. Χανίων στις διατάξεις του Ν. 2545/97 και 
έγκριση του κανονισμού λειτουργίας του. 

16. Το 147/16.09.2003 έγγραφο του Προέδρου του Δ.Σ. 
της εταιρείας "ΒΙΟΠΑ Χανίων Α.Ε.", με το οποίο υποβλή¬ 
θηκαν στο Υπουργείο Ανάπτυξης συμπληρωματικά στοι¬ 
χεία για την υπαγωγή του ΒΙΟΠΑ Χανίων στις διατάξεις 
του νόμου 2545/97. 

17. Τις διατάξεις του άρθρου 29 Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
και το γεγονός ότι από τις κανονιστικές διατάξεις αυτού 
του Διατάγματος δεν προκαλείται δαπάνη σε βάρος του 
κρατικού προϋπολογισμού και ειδικότερα του οικείου 
ΟΤΑ (ΦΕΚ 154/Α/92). 

18. Την από 23.09.2003 εισήγηση της αρμόδιας Υπηρε¬ 
σίας της Γενικής Γραμματείας Βιομηχανίας του Υπουρ¬ 
γείου μας, αποφασίζουμε: 

ΑΡΘΡΟ 1 

Εγκρίνουμε την ένταξη του Βιοτεχνικού Πάρκου Χανίων 
στις διατάξεις του νόμου 2545/97 (ΦΕΚ 254/Α/97) 

ΑΡΘΡΟ 2 

Εγκρίνουμε τον Κανονισμό Λειτουργίας του ΒΙΟ.ΠΑ Χα¬ 
νίων, προσαρμοσμένο στις διατάξεις του 2545/97, που 
υποβλήθηκε από τον ΕΟΜΜΕΧ Α.Ε. και έχει ως ακολού¬ 
θως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΒΙΟΤΕΧΝΙΚΟΥ ΠΑΡΚΟΥ 

ΧΑΝΙΩΝ 

ΠΡΟΟΙΜΙΟ 

Φορέας ίδρυσης του Βιοτεχνικού Πάρκου (ΒΙΟ.ΠΑ. - 
Χανίων) είναι σύμφωνα με το Ν. 2545/1997 (ΦΕΚ 254 Α’) 
για τις "Βιομηχανικές και Επιχειρηματικές Περιοχές" ο 
"Ελληνικός Οργανισμός Μικρών και Μεσαίων Επιχειρήσε¬ 
ων και Χειροτεχνίας Α. Ε." (ΕΟΜΜΕΧ Α. Ε.) 

ΚΕΦΑΛΑΙΟ 1 

Προϋποθέσεις, όροι και διαδικασία εγκατάστασης 
επιχειρήσεων ΒΙΟ.ΠΑ-Χανίων. 

Άρθρο 1 ° 

1. Στο ΒΙΟ.ΠΑ-Χ εγκαθίστανται ή μετεγκαθίστανται κά¬ 
θε φύσεως επιχειρήσεις, που ασκούν βιομηχανική ή βιο¬ 
τεχνική δραστηριότητα κατά την έννοια του Ν. 2545/1997 
(ΦΕΚ 254 Α). Η εγκατάσταση, μετεγκατάσταση και λει¬ 
τουργία των επιχειρήσεων ενεργείται σύμφωνα με τα ορι¬ 
ζόμενα στις διατάξεις του Ν. 2516/97, υπό την προϋπόθε¬ 
ση ότι το αντικείμενο τους δεν προκαλεί κινδύνους εκρή- 
ξεως, πυρκαγιάς, διαφυγής ασφυκτικών ή τοξικών 
αερίων, διαρροής διαβρωτικών, τοξικών ή καυστικών 
υγρών και εν γένει ουσιών, οι οποίες στις αναμενόμενες 

από τη συνήθη λειτουργία της επιχειρήσεως συγκεντρώ¬ 
σεις μπορούν να προκαλέσουν βλάβη σε ανθρώπους ή 
πράγματα. Κατά την υπαγωγή των επιχειρήσεων αυτών 
στις διατάξεις του αναπτυξιακού νόμου 1892/90 όπως αυ¬ 
τός έχει τροποποιηθεί με τον Ν. 2601 /98 έχει εφαρμογή το 
άρθρο 58 παρ.43 του Ν.2324/95. 

2. Στο ΒΙΟ.ΠΑ-Χ πέραντων κυρίως βιοτεχνικών και λοι¬ 
πών εγκαταστάσεων με τα χαρακτηριστικά που αναφέρο- 
νται στη παράγραφο 1 του παρόντος άρθρου, επιτρέπε¬ 
ται να περιλαμβάνονται και οι αναφερόμενες στην παρ.1 
του άρθρου 2 του Ν.2545/1997 χρήσεις δραστηριότητες, 
υπηρεσίες και εγκαταστάσεις. 

3. Απαγορεύεται η ίδρυση και λειτουργία μέσα στο 
ΒΙΟ.ΠΑ-Χ πρατηρίων λιανικής πωλήσεως των προϊόντων, 
που παράγουν οι εγκατεστημένες επιχειρήσεις, χωρίς 
την άδεια της Γ. Σ. του Φορέα Διοίκησης & Διαχείρισης 
του ΒΙΟ.ΠΑ-Χ. Η πιο πάνω απαγόρευση δεν ισχύει για τις 
εγκατεστημένες επιχειρήσεις του Καλλιτεχνικού Χωριού. 

Άρθρο 2° 

1. Προκειμένου μια επιχείρηση να εγκατασταθεί ή μετε- 
γκατασταθεί στο ΒΙΟ.ΠΑ-Χ, πρέπει να υποβάλλει αίτηση 
προς το Φορέα Διοίκησης & Διαχείρισης του ΒΙΟ.ΠΑ-Χ. 

2. Γιατην αποδοχή ή μη της παραπάνω αιτήσεως, ο Φο¬ 
ρέας Διοίκησης & Διαχείρισης του ΒΙΟ.ΠΑ-Χ αποφαίνεται 
αιτιολογημένα μέσα σε τρεις μήνες κατ’ ανώτατο όριο 
από την ημερομηνία υποβολής της αιτήσεως. 

3. Για την οικοδόμηση των κτιρίων, την εγκατάσταση και 
τη λειτουργία της επιχειρήσεως μέσα- στο ΒΙΟΠΑ-Χ απαι¬ 
τείται η έκδοση των απαιτουμένων βάσει της ισχύουσας 
νομοθεσίας αντιστοίχων αδειών. 

Άρθρο 3° 

1. Η εγκατάσταση ή μετεγκατάσταση επιχειρήσεων στο 
ΒΙΟΠΑ-Χ γίνεται, είτε με τη μεταβίβαση από τον ιδιοκτήτη 
στον εγκαθιστάμενο της κυριότητος οικοπέδων και οικο¬ 
δομημάτων, που βρίσκονται στο ΒΙΟ.ΠΑ-Χ, είτε με τη σύ¬ 
σταση επ’ αυτών άλλου εμπραγμάτου δικαιώματος, είτε 
μετηνεκμίσθωση αυτών ή με άλλη ενοχική σχέση. Οι σχε¬ 
τικές συμβάσεις μεταβίβασης, καταρτίζονται πάντοτε και 
επί ποινή ακυρότητας σύμφωνα με όσα ο νόμος ορίζει, 
γνωστοποιούνται δε χωρίς καθυστέρηση προς το Φορέα 
Διοίκησης & Διαχείρισης του ΒΙΟ.ΠΑ-Χ είτε αυτούσιες ή 
είτε με δικαστικό επιμελητή ως γεγονός. Ειδικά οι ενοχι¬ 
κές συμβάσεις παραχωρήσεως της χρήσεως ακινήτων 
στο ΒΙΟ.ΠΑ-Χ δεν επιφέρουν τα αποτελέσματα τους, εάν 
δεν τηρηθεί η προηγούμενη διαδικασία γνωστοποίησης, 
οι οποίες καταρτίζονται και συνυπογράφονται από το μι¬ 
σθωτή και εκμισθωτή, σε ιδιωτικό συμφωνητικό, το οποίο 
περιλαμβάνει απαραίτητα την ημερομηνία έναρξης της 
μίσθωσης, τη διάρκεια της μίσθωσης, τα πλήρη στοιχεία 
της προς εγκατάσταση επιχείρησης, το αντικείμενο της 
επιχείρησης και τη ρητή και αμετάκλητη δήλωση του μι¬ 
σθωτή ότι αναλαμβάνει στο εξής τις υποχρεώσεις προς 
το Φορέα Διαχείρισης και Διοίκησης του ΒΙΟ.ΠΑ -X, όσον 
αφορά στη συμμετοχή του στις κοινόχρηστες δαπάνες, 
τις δαπάνες διοίκησης και Διαχείρισης, όπως επίσης και 
τις υποχρεώσεις, που απορρέουν από την εφαρμογή του 
εσωτερικού κανονισμού λειτουργίας του ΒΙΟ.ΠΑ -X. 

2. Απαγορεύεται η χωρίς την άδεια του Φορέα Διοίκη¬ 
σης & Διαχείρισης του ΒΙΟ.ΠΑ-Χ μεταβολή του παραγω¬ 
γικού σκοπού των επιχειρήσεων, που εγκαθίστανται στο 
ΒΙΟ.ΠΑ-Χ. Η απαγόρευση αυτή ισχύει και για τους καθο¬ 
λικούς και ειδικούς εν γένει διαδόχους των αρχικών ιδιο¬ 
κτητών ή μισθωτών. Η χωρίς την ανωτέρω άδεια και η πα¬ 


ρά την απαγόρευση μεταβολή του παραγωγικού σκοπού 
μιας επιχείρησης είναι άκυρη και δεν παράγει κανένα έν- 
νομο αποτέλεσμα απέναντι στο Φορέα Διοίκησης & Δια¬ 
χείρισης του ΒΙΟ.ΠΑ-Χ. 

ΚΕΦΑΛΑΙΟ 2 

Επέκταση ΒΙΟΠΑ-Χ, Έργα Υποδομής, Δόμηση, Υποχρε¬ 
ώσεις Επιχειρήσεων. 

Άρθρο 4° 

Κάθε επέκταση του ΒΙΟΠΑ-Χ γίνεται σύμφωνα με τις 
διατάξεις του Ν .2545/1997(ΦΕΚ.254Α). 

Άρθρο 5° 

1. Κάθε κτιριακή κατασκευή μέσα στο ΒΙΟ.ΠΑ-Χ πρέπει 
να πληρεί όλες τις προϋποθέσεις και τους όρους κατα¬ 
σκευής και ασφάλειας, της ισχύουσας Νομοθεσίας. 

2. Οι όροι δομήσεως στο ΒΙΟ.ΠΑ-Χ καθορίζονται από 
την εκάστοτε ισχύουσα Νομοθεσία και ειδικότερα από το 
ειδικώς ισχύον για το ΒΙΟ.ΠΑ-Χ από 21.9.94 Π.Δ. ΦΕΚ 
1080 τεύχ.Δ (17.10.94). 

Άρθρο 6° 

1. Οι εγκατεστημένες στο ΒΙΟ.ΠΑ-Χ επιχειρήσεις υπο- 
χρεούνται να διατηρούν σε καλή κατάσταση τα κτίρια, 
που ανήκουν σ’ αυτές και να διατηρούν κατάλληλα εξω- 
ραϊσμένους τους ακάλυπτους χώρους των οικοπέδων 
τους, συμμορφούμενες προς τις υποδείξεις του Φορέα 
Διοίκησης & Διαχείρισης του ΒΙΟ.ΠΑ-Χ. 

2. Κάθε επιχείρηση, που εγκαθίσταται στο ΒΙΟ.ΠΑ-Χ 
υποχρεούται να συγκεντρώνει τα οικιακά και βιομηχανικά 
απορρίμματα μέσα σε κατάλληλα δοχεία στην καθορι¬ 
σμένη θέση, ώστε να είναι ευχερής η συλλογή αυτών από 
την υπηρεσία αποκομιδής των απορριμμάτων. Κάθε επι¬ 
χείρηση υποχρεούται να μεριμνά για την, με δική της δα¬ 
πάνη, αποκομιδή βιομηχανικών απορριμμάτων μεγάλου 
όγκου ή οχληρής φύσεως. 

3. Κάθε επιχείρηση της οποίας τα βιομηχανικά απόβλη¬ 
τα απαιτούν είδος καθαρισμού διαφορετικό από το βιο¬ 
λογικό, υποχρεούται να προβαίνει στον καθαρισμό αυτό 
με δικά της μέσα βάσει των ισχυουσών διατάξεων. Σε πε¬ 
ρίπτωση κατά την οποία ο Φορέας Διοίκησης & Διαχείρι¬ 
σης του ΒΙΟ.ΠΑ-Χ διαπιστώσει ότι η κάθε είδους όχληση 
που προκαλείται από εγκατεστημένη στο ΒΙΟ.ΠΑ-Χ επι¬ 
χείρηση είναι υπερβολική ή σε περίπτωση, που μετά την 
έναρξη της λειτουργίας της επιχειρήσεως ανακύψουν 
προβλήματα προκλήσεως υπερβολικής οχλήσεως από 
αυτήν, έχει το δικαίωμα να επιβάλλει στην επιχείρηση αυ¬ 
τή τη λήψη των αναγκαίων μέτρων για την άρση της οχλή¬ 
σεως με δαπάνες της επιχείρησης. 

4. Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ¬ 
μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών αρχών και του 
Φορέα Διοίκησης & Διαχείρισης του ΒΙΟ.ΠΑ-Χ. 

5. Απαγορεύεται απολύτως σε οποιοδήποτε εγκατε¬ 
στημένη στο ΒΙΟ.ΠΑ-Χ επιχείρηση η ανόρυξη φρεάτων 
για την προμήθεια ύδατος ή η εκσκαφή απορροφητικών 
βόθρων χωρίς την έγγραφη άδειατου Φορέα Διοίκησης & 
Διαχείρισης του ΒΙΟ.ΠΑ-Χ, η οποία χορηγείται αφού 
προηγουμένως εξασφαλισθεί η απαιτούμενη έγκριση 
από τις οικείες Αρχές. 

6. Απαγορεύεται απολύτως σε οποιαδήποτε εγκατε¬ 
στημένη στο ΒΙΟ.ΠΑ Χανίων επιχείρηση, ιδιοκτήτη κτιρί¬ 
ου ή τρίτο, να καταλαμβάνει, να περιφράσσει, μόνιμα ή 
προσωρινά .κοινόχρηστους ή κοινόκτητους χώρους. 

7. Απαγορεύεται απολύτως η τοποθέτηση αντικειμέ¬ 
νων, πρώτων και βοηθητικών υλών , μηχανημάτων ή άλ¬ 
λων εγκαταστάσεων, στα πεζοδρόμια, στους δρόμους ή 
στις πλατείες, που δημιουργούν κακή εικόνα, προβλήμα¬ 
τα ασφάλειας ή εμποδίζουν τη διέλευση των πεζών και 
οχημάτων. 

8. Δεν επιτρέπεται η εγκατάλειψη παλαιών οχημάτων 
στους δρόμους και στις πλατείες του ΒΙΟ.ΠΑ όπως επί¬ 
σης και μόνιμη στάθμευση σε αυτούς τους χώρους. Η 
προσωρινή στάθμευση για φόρτωση και εκφόρτωση, 
όπως επίσης η στάθμευση οχημάτων θα γίνεται με βάση 
τη σηματοδότηση των δρόμων και των λοιπών χώρων 
σύμφωνα με το άρθρο 9 παράγ (η), του παρόντος κανονι¬ 
σμού. 

9. Δεν επιτρέπεται η εγκατάλειψη ζώων στο ΒΙΟ. ΠΑ από 
τους ιδιοκτήτες τους. Σε περίπτωση εγκατάλειψης των 
ζώων, θα εφαρμόζονται οι περί αδέσποτων ζώων, νομικές 
διατάξεις. 

10. Τυχόν παράβαση οποιοσδήποτε από τις παραπάνω 
διατάξεις, παρέχει το δικαίωμα στο Φορέα Διοίκησης & 
Διαχείρισης του ΒΙΟ.ΠΑ-Χ, να καλέσει τον παραβάτη να 
θεραπεύσει την παράβαση και σε περίπτωση μη συμμορ- 
φώσεως αυτού να προβεί ο ίδιος ο Φορέας Διοίκησης & 
Διαχείρισης του ΒΙΟ.ΠΑ-Χ, είτε στη θεραπεία της παρα- 
βάσεως, εφ όσον αυτό είναι εφικτό και με δαπάνες του πα¬ 
ραβάτη, είτε να καταγγείλει την παράβαση στις αρμόδιες 
αρχές, για την αντιμετώπισή της με τον τρόπο που προ- 
βλέπεται από τις υφιστάμενες νομικές διατάξεις. 

ΚΕΦΑΛΑΙΟ 3 

Διοίκηση και Διαχείριση του Βιοτεχνικού Πάρκου. 

Άρθρο 7° 

Η διοίκηση και διαχείριση του ΒΙΟ.ΠΑ-Χ περιλαμβάνει 
κάθε είδους πράξη που αποσκοπεί στην εκπλήρωση του 
σκοπού του, στην ανάπτυξη και στην εύρυθμη λειτουργία 
του, ιδίως δε στη συντήρηση, λειτουργία και αξιοποίηση 
των κοινοχρήστων χώρων και 1 οικοδομημάτων, την ανά¬ 
ληψη πρωτοβουλιών για τη βελτίωση και ανάπτυξη της 
υποδομής του ΒΙΟ.ΠΑ-Χ και στην ανάπτυξη νέων υπηρε¬ 
σιών και πρωτοβουλιών. 

Άρθρο 8° 

Η διοίκηση και διαχείριση του ΒΙΟ.ΠΑ-Χ ασκείται απότο 
συσταθέντα γιατο σκοπό αυτό, σύμφωνα με τις διατάξεις 
του Ν. 2545/1997, Φορέα Διοίκησης & Διαχείρισης του 
ΒΙΟ.ΠΑ-Χ, ο οποίος λειτουργεί υπό τη μορφή Νομικού 
Προσώπου Ιδιωτικού Δικαίου με την επωνυμία "ΒΙΟΤΕ¬ 
ΧΝΙΚΟ ΠΑΡΚΟ ΧΑΝΙΩΝ Α.Ε." σύμφωνα με το Νόμο και το 
Καταστατικό αυτού. 

Άρθρο 9° 

1. Στην αρμοδιότητα του Φορέα Διοίκησης & Διαχείρι¬ 
σης του ΒΙΟ.ΠΑ-Χ ανήκει κυρίως: 

α) Η μέριμνα για την από κάθε άποψη βελτίωση του 
ΒΙΟ.ΠΑ-Χ και των παρεχομένων υπηρεσιών προς τις 
εγκατεστημένες σ’ αυτό επιχειρήσεις. 

β) Η χορήγηση άδειας για τη μεταβολή του παραγωγι¬ 
κού σκοπού μιας εγκατεστημένης επιχείρησης, μετά από 
τη διατύπωση και της απλής γνώμης του ΕΟΜΜΕΧ, σύμ¬ 
φωνα με τα οριζόμενα στο άρθρο 3 παρ.4 του παρόντος. 

γ) Η συντήρηση και η αποκατάσταση τυχόν βλαβών στις 
κοινόχρηστες εγκαταστάσεις, στο οδικό δίκτυο και στα 
δίκτυα υδρεύσεως, ηλεκτροδοτήσεως, τηλεπικοινωνίας, 
αποχετεύσεως όμβριων και ακαθάρτων και Μονάδας Κα¬ 


θαρισμού Αποβλήτων του ΒΙΟ.ΠΑ-Χ, εφόσον ως προς 
ορισμένα από αυτά δεν προβλέπεται διαφορετικά από τις 
συμβάσεις με τον Οργανισμό ή την Επιχείρηση που παρέ¬ 
χει τις υπηρεσίες αυτές ή από τη Σύμβαση Μεταβίβασης 
της Διοίκησης και Διαχείρισης μεταξύ του ΕΟΜΜΕΧ και 
του Φορέα Διοίκησης & Διαχείρισης του ΒΙΟ.ΠΑ-Χ. 

δ) Η πρόσληψη και μισθοδοσία του αναγκαίου εργατο- 
τεχνικού προσωπικού καθώς και του αναγκαίου επιστη¬ 
μονικού και διοικητικού προσωπικού, συμβούλων κ.λ.π. 
με οποιαδήποτε μορφής και διάρκειας σχέση εργασίας, 
σύμβασης έργου ή σύμβασης παροχής ανεξαρτήτων 
υπηρεσιών. 

ε) Η φύλαξη του ΒΙΟ.ΠΑ-Χ είτε με την οργάνωση, λει¬ 
τουργία και στελέχωση με το αναγκαίο προσωπικό ειδι¬ 
κής προςτο σκοπό αυτόν υπηρεσίας, είτε με ανάθεση της 
φύλαξης σε ιδιωτική εταιρεία, είτε με οποιονδήποτε άλ¬ 
λον πρόσφορο τρόπο. 

στ) Η μέριμνα για την αποκομιδή των απορριμμάτων 
από το ΒΙΟ.ΠΑ-Χ. 

ζ) Η μέριμνα για την καθαριότητα, το φωτισμό και τον 
ευπρεπισμό των κοινοχρήστων χώρων του ΒΙΟ.ΠΑ-Χ. 

η) Η ρύθμιση της κατεύθυνσης των οχημάτων και των 
πεζών στους δρόμους του ΒΙΟ.ΠΑ-Χ, η τοποθέτηση των 
σχετικών πινακίδων, ο καθορισμός των χώρων σταθμεύ- 
σεως των οχημάτων και η αντιμετώπιση των τυχόν κυκλο- 
φοριακών προβλημάτων, μετά από έγκριση των αρμο¬ 
δίων αρχών. 

θ) Ο καθορισμός μετά από αίτηση κάθε ενδιαφερομέ¬ 
νου της θέσης και των όρων για την τοποθέτηση διαφημι¬ 
στικών πινακίδων στους κοινόχρηστους χώρους του 
ΒΙΟ.ΠΑ-Χ ,όπως επίσης η προσωρινή χρήση των κοινό¬ 
χρηστων χώρων (διάρκεια είδος χρήσης ενοίκιο χρήσης 
κλπ) 

ι) Ο εξωραϊσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους του 
ΒΙΟ.ΠΑ-Χ. 

ια) Η απαγόρευση πράξεων και ενεργειών σε εγκατε¬ 
στημένες στο ΒΙΟ.ΠΑ-Χ επιχειρήσεις ή τρίτους και η άρ¬ 
ση παραλείψεων από αυτούς, που μπορούν να προκαλέ- 
σουν ενόχληση, κίνδυνο, βλάβη ή ζημία σε πρόσωπα και 
πράγματα, ιδίως λόγω, ελαττωματικής λειτουργίας των 
εγκαταστάσεων ή μη λήψεως των ενδεικνυομένων μέ¬ 
τρων από τις επιχειρήσεις για την πρόληψη κινδύνου 
οχλήσεων. 

ιβ) Η λήψη μέτρων για την προστασία του περιβάλλο¬ 
ντος. 

ιγ) Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των ιδιοκτητών ή χρηστών 
οικοπέδωντου ΒΙΟ.ΠΑ-Χ και η μέριμνα για την έγκαιρη και 
με κάθε νόμιμο μέσο είσπραξη των αντιστοίχων χρηματι- 
κώνποσών, κατά τα παρακάτω (άρθρο 10°) αναφερόμενα. 

ιδ) Η υδροδότηση των εγκατεστημένων στο ΒΙΟ.ΠΑ-Χ 
επιχειρήσεων, ο καθορισμός του ύψους, της δαπάνης 
υδρεύσεως για κάθε μια επιχείρηση χωριστά και η μέρι¬ 
μνα για την έγκαιρη και με κάθε νόμιμο μέσο είσπραξη του 
αντιστοίχου χρηματικού ποσού, κατά τα παρακάτω (άρ¬ 
θρο 11°) αναφερόμενα. 

2. Ο Φορέας Διοίκησης & Διαχείρισης του ΒΙΟ.ΠΑ-Χ, δι¬ 
καιούται να προσλαμβάνει και να απασχολεί το κατά την 
κρίση του αναγκαίο επιστημονικά, διοικητικό και εργατο- 
τεχνικό προσωπικό, συμβούλους κ.λ.π. με οποιοσδήποτε 
μορφής και διάρκειας σχέση εργασίας, σύμβασης έργου 
ή ανεξαρτήτων υπηρεσιών κ.λ.π. 

3. Ο Φορέας Διοίκησης & Διαχείρισης του ΒΙΟ.ΠΑ-Χ και 
μόνον αυτός, οφείλει να μεριμνά για τη λειτουργία κυλι- 

κείου, για την εξυπηρέτηση των επιχειρήσεων και των ερ¬ 
γαζομένων σε αυτές. Οι όροι και ο τρόπος λειτουργίας, η 
διαδικασία, η διάρκεια μίσθωσης κλπ καθορίζονται από το 
Διοικητικό Συμβούλιο της ΒΙΟ.ΠΑ Α Ε. Ο φορέας Διοίκη¬ 
σης & Διαχείρισης του ΒΙΟ.ΠΑ-Χ οφείλει να αναφέρει ρη¬ 
τά στις συμβάσεις μίσθωσηςτου κυλικείου, την υποχρέω¬ 
ση του πλειοδότη- υπευθύνου λειτουργίας του κυλικείου, 
να εξυπηρετεί τις οργανωμένες ομάδες επισκεπτών σε 
χώρο, που θα διαμορφωθεί κατάλληλα, εντός του καλλι¬ 
τεχνικού χωριού. 

Άρθρο 10° 

1. "Κοινόχρηστες δαπάνες" θεωρούνται οι κάθε είδους 
δαπάνες, που γίνονται για την επίτευξη της εύρυθμης λει¬ 
τουργίας του ΒΙΟ.ΠΑ-Χ και ιδίως αυτές που αφορούν στη 
συντήρηση, λειτουργία και αξιοποίηση των κοινοχρή¬ 
στων και κοινοκτήτων χώρων και οικοδομημάτων και την 
παροχή σχετικών υπηρεσιών προς τις εγκατεστημένες 
επιχειρήσεις. Τέτοιες δαπάνες είναι κυρίως αυτές που γί¬ 
νονται για την ηλεκτροδότηση των κοινοχρήστων και κοι- 
νοκτήτωνχώρωντου ΒΙΟ.ΠΑ-Χ. την αποκομιδή των απορ¬ 
ριμμάτων, τη λειτουργία, συντήρηση και επισκευή των 
κοινοχρήστων εγκαταστάσεων και δικτύων, την τακτική 
συντήρηση και τα λοιπά πάγια έξοδα της Μονάδας Καθα¬ 
ρισμού Αποβλήτων, (Μ.Κ.Α.), τη φύλαξη του ΒΙΟ.ΠΑ-Χ, 
για τις οποίες ισχύουν όσα ορίζονται στη διάταξη του εδα¬ 
φίου του δ’ της παραγρ.2 του άρθρου 12 του Ν. 
2545/1987 

2. Ο καθορισμός του ύψους των κοινοχρήστων δαπα¬ 
νών, η κατανομή αυτών στους ιδιοκτήτες, και χρήστες 
ακινήτωντου ΒΙΟ.ΠΑ-Χ και ο καθορισμός του χρηματικού 
ποσού, που αναλογεί σε κάθε έναν από αυτούς γίνεται 
ανά δίμηνο από το Φορέα Διοίκησης & Διαχείρισης του 
ΒΙΟ.ΠΑ-Χ, σχετικός δε πίνακας αναρτάται στα γραφεία 
του φορέα για την ενημέρωση των ιδιοκτητών και χρη¬ 
στών οικοπέδων του ΒΙΟ.ΠΑ-Χ. 

3. Πέραν του αναλογούντος σ’ αυτόν ποσού επί των κοι¬ 
νοχρήστων δαπανών, κάθε ιδιοκτήτης ή χρήστης ακινήτου 
του ΒΙΟ.ΠΑ-Χ υποχρεούται να καταβάλει ανά δίμηνο ένα 
χρηματικό ποσό για τη κάλυψη των εξόδων λειτουργίας 
του Φορέα και το σχηματισμό αποθεματικού προς αντιμε¬ 
τώπιση εκτάκτων δαπανών: Το ύψος του ποσού αυτού, κα¬ 
θώς και τα κριτήρια επιμερισμού αυτού σε κάθε ιδιοκτήτη 
ή χρήστη ακινήτου καθορίζεται κατ’ έτος με απόφαση της 
ετήσιας τακτικής Γ.Σ. του Φορέα Διοίκησης & Διαχείρισης 
του ΒΙΟ.ΠΑ-Χ και περιλαμβάνεται στον ίδιο παραπάνω πί¬ 
νακα κατανομής των κοινοχρήστων δαπανών. 

4. Κάθε ιδιοκτήτης και χρήστης ακινήτου του ΒΙΟ.ΠΑ-Χ 
υποχρεούται να καταβάλει το ποσό που αναλογεί σ’ αυ¬ 
τόν επί των κοινοχρήστων δαπανών, καθώς και το ποσό 
της παρ. 3 του παρόντος άρθρου, μέσα σε προθεσμία 
τριάντα (30) ημερών από τη λήψη του σχετικού εγγρά¬ 
φου. Σε περίπτωση μη εμπροθέσμου καταβολής του πο¬ 
σού, αυτό καθίσταται ληξιπρόθεσμο και απαιτητό και ο 
Φορέας Διοίκησης & Διαχείρισης του ΒΙΟ.ΠΑ-Χ δικαιού¬ 
ται να προσφύγει άμεσα στο αρμόδιο Δικαστήριο των Χα¬ 
νιών για της δια δικαστικής οδού είσπραξη του οφειλομέ- 
νου ποσού, συγχρόνως δε να διακόψειπροσωρινάτηνπα- 
ροχή υπηρεσιών προς τον οφειλέτη. 

5. Τα τυχόν προκύπτοντα κέρδη από τη διοίκηση και δια¬ 
χείριση του ΒΙΟ.ΠΑ-Χ διατίθενται υποχρεωτικά είτε προς 
σχηματισμό ειδικού αποθεματικού, είτε προς περαιτέρω 
βελτίωση των υποδομών και των παρεχομένων υπηρε¬ 
σιών. 


Άρθρο 11 ° 

1. Η δαπάνη καταναλώσεως ύδατος κάθε επιχείρησης 
ανακοινώνεται και γνωστοποιείται προς αυτήν από το Φο¬ 
ρέα Διοίκησης &Διαχείρισηςτου ΒΙΟ.ΠΑ-Χ ανά δίμηνο και 
περιλαμβάνεται στον ίδιο παραπάνω πίνακα κατανομής 
των κοινοχρήστων δαπανών. 

2. Επίτης ανωτέρω δαπάνης και κατ’ αναλογίαπρος αυ¬ 
τήν κατανέμονται οι δαπάνες λειτουργίας της Μ.Κ.Α, οι 
οποίες προσδιορίζονται κατ’ έτος από την τακτική Γ. Σ. 
του Φορέα. 

3. Κάθε επιχείρηση υποχρεούται να καταβάλει τη δαπά¬ 
νη κατανάλωσης ύδατος και λειτουργικών Μ.Κ.Α., μέσα 
σε προθεσμία τριάντα (30) ημερών από τη λήψη του σχε¬ 
τικού εγγράφου. Σε περίπτωση μη εμπρόθεσμης καταβο¬ 
λής, το ποσό αυτό καθίσταται ληξιπρόθεσμο και απαιτη¬ 
τό και ο Φορέας Διοίκησης & Διαχείρισης του ΒΙΟ.ΠΑ-Χ, 
πέραν του παραπάνω (άρθρο 10, παρ.4) δικαιώματος του 
να προσφύγει άμεσα στο αρμόδιο Δικαστήριο για τη δια 
της Δικαστικής οδού είσπραξη του οφειλομένου ποσού, 
δικαιούται, μετά από σχετική έγγραφη ειδοποίηση, να 
προβεί σε άμεση διακοπή της υδροδοτήσεως προς τον 
οφειλέτη μέχρι αυτός να εξοφλήσει πλήρως την οφειλή 
του. 

4. Σε περίπτωση καταβολής μέρους μόνο του αντιστοι- 
χούντος σε κάθε ιδιοκτήτη ή χρήστη ακινήτου χρηματικού 
ποσού για τις παραπάνω αιτίες (κοινόχρηστες δαπάνες, 
έξοδα λειτουργίας και έκτακτων αποθεματικών, δαπάνη 
υδροδότησης και Μ.Κ.Α.), ο Φορέας Διοίκησης & Διαχεί¬ 
ρισης του ΒΙΟ.ΠΑ-Χ δικαιούται να καταλογίσει αυτός κα¬ 
τά την ελεύθερη κρίση του το ποσό αυτό σε όποια κατη¬ 
γορία δαπάνης προτιμά. 

Άρθρο 12° 

1. Οι αποφάσειςτων καταστατικών οργάνωντου Φορέα 
Διοίκησης & Διαχείρισης του ΒΙΟ.ΠΑ-Χ στα θέματα αρμο- 
διότητος αυτού είναι υποχρεωτικές και δεσμεύουν το σύ¬ 
νολο των ιδιοκτητών καιχρηστώνκτιρίωντου ΒΙΟ.ΠΑ-Χ, οι 
οποίοι υποχρεούνται να συμμορφώνονται προς τις απο¬ 
φάσεις αυτές, ανεξαρτήτως του αν μετέχουν ή όχι στο 
Μετοχικό Κεφάλαιο του Φορέα Διοίκησης & Διαχείρισης 
του ΒΙΟ.ΠΑ-Χ. 

2. Οι αποφάσειςτων καταστατικών οργάνωντου Φορέα 
Διοίκησης & Διαχείρισης του ΒΙΟ.ΠΑ-Χ κοινοποιούνται 
εγγράφως σε όλους τους ιδιοκτήτες και χρήστες οικοπέ¬ 
δων του ΒΙΟ.ΠΑ-Χ. 

ΚΕΦΑΛΑΙΟ 4 

Τεχνικές και Μεταβατικές Διατάξεις 
Άρθρο 13° 

Αμέσως μετά την έγκριση του παρόντος Κανονισμού 
Λειτουργίας με απόφαση του Υπουργού Ανάπτυξης καιτη 
δημοσίευση αυτής σύμφωνα με τις διατάξειςτων άρθρων 
12 παρ. 1 και 19 παρ.2 Ν. 2545/1997, ο ΕΟΜΜΕΧ υποχρε- 
ούται να μεταβιβάσει προς το Φορέα Διοίκησης & Διαχεί¬ 
ρισης του ΒΙΟ.ΠΑ-Χ τη διοίκηση και διαχείριση του 
ΒΙΟ.ΠΑ-Χ με σχετική σύμβαση, που θα καταρτιστεί μετα¬ 
ξύ τους, σύμφωνα με τις διατάξεις του άρθρου 11 παρ.3 
και4του Ν. 2545/1997. Με τη σύμβαση αυτή θα ρυθμίζο¬ 
νται οι σχέσεις μεταξύ του ΕΟΜΜΕΧ ως Φορέα Ίδρυσης 
του ΒΙΟ.ΠΑ-Χ και του Φορέα Διοίκησης & Διαχείρισης του 
ΒΙΟ.ΠΑ-Χ και θα μεταβιβασθούνπρος αυτόντα δικαιώμα¬ 
τα και οι υποχρεώσεις, που εντάσσονται στα πλαίσια της 
διοίκησης και διαχείρισης του ΒΙΟ.ΠΑ-Χ. 

Άρθρο 14° 

Αμέσως μετά την έγκριση του παρόντος Κανονισμού 
Λειτουργίας με απόφαση του Υπουργού Ανάπτυξης καιτη 
δημοσίευση αυτού σύμφωνα μετά οριζόμενα στο άρθρο 
13 του παρόντος; ο Κανονισμός Λειτουργίας του ΒΙΟ.ΠΑ- 
X κοινοποιείται προς όλες τις εγκατεστημένες επιχειρή¬ 
σεις και σε όλους τους ιδιοκτήτες και χρήστες ακινήτων 
του ΒΙΟ.ΠΑ-Χ. 

Άρθρο 15° 

Διαφορές που ανακύπτουν μεταξύ του ΕΟΜΜΕΧ ή του 
Φορέα Διοίκησης & Διαχείρισης του ΒΙΟ.ΠΑ-Χ και των 
εγκατεστημένων στο ΒΙΟ.ΠΑ-Χ επιχειρήσεων ή των ιδιο¬ 
κτητών ή χρηστών ακινήτων του ΒΙΟ.ΠΑ-Χ, αναγόμενες 
στην ερμηνεία και την εφαρμογή του παρόντος Κανονι¬ 
σμού Λειτουργίας ή σε ενδεχόμενα κενά αυτού, υπάγο¬ 
νται στην αποκλειστική αρμοδιότητα των Δικαστηρίων 
των Χανιών. 

Άρθρο 16° 

Ο παρών "Κανονισμός Λειτουργίας" είναι δυνατόν να 
τροποποιείται, με απόφαση της Γενικής Συνέλευσης των 
μετόχων της ΒΙΟ.ΠΑ Α.Ε, με τη διαδικασία που ορίζεται 
από το καταστατικό και σύμφωνα με τη διάταξη της παρ.1 
του άρθρου 12 του Ν. 2545/1997. 

ΑΡΘΡΟ 3 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά την δημοσίευση της στο 
ΦΕΚ. 

Αθήνα, 23 Οκτωβρίου 2003 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 149227 (3) 

Ορισμός της "Κοινωνίας της Πληροφορίας Α.Ε." ως τελι¬ 
κού δικαιούχου για το έργο Ηλεκτρονικές Υπηρεσίες 
Εξυπηρέτησης στο, Πρωτοδικείο Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 29 Ατού νόμου 1558 "Κυβέρνηση και Κυ¬ 
βερνητικά Όργανα" (ΦΕΚ 137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ154/Α) και τροποποιή¬ 
θηκε με το άρθρο 1 παρ. 2α του Ν. 2469/97 (ΦΕΚ38/Α). 

β) του Β.Δ. 16 Οκτωβρίου/5 Νοεμβρίου 1834 "περί του 
αριθμού των καθεδρών και της διαδικασίας των δικαστη¬ 
ρίων του Βασιλείου", Πρωτοδικείο Αθηνών. 

γ) του άρθρου 24 παρ, 2 εδ. β του νόμου 2860/2000 
2521/Α/14-11-2000). 

δ) του άρθρου 29 παρ. 1 - 7 της 10071/23-03-2001 κοι¬ 
νής απόφασης των υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών "Σύσταση Ανώνυμης Εταιρείας "Κοινωνία της 
Πληροφορίας Α. Ε.' 1 (ΦΕΚ 324/Β/27-03-2001). 

ε. του Π.Δ. 36/2000 (ΦΕΚ 29/Α) "Οργανισμός Υπουργεί¬ 
ου Δικαιοσύνης". 

2. Την 110192/2000 απόφαση του Υπουργού Δικαιοσύ¬ 
νης Μεταβίβαση αρμοδιοτήτων Υπουργού Δικαιοσύνης 
στο Γ ενικό Γ ραμματέα, και στους Προϊσταμένους των πε¬ 
ριφερειακών υπηρεσιών αυτού" όπως τροποποιήθηκε με 
την 150319/2001 (ΦΕΚ 1549 Β’) όμοια. 


3. Το Επιχειρησιακό Πρόγραμμα "Κοινωνία της Πληρο¬ 
φορίας". 

4. Την 263/24-4-2002 κοινή απόφαση Υπουργών ΥΠΟΟ 
και ΥΠΕΣΔΔΑ (ΦΕΚ 528/Β/2002) "Κύρωση του κανονι¬ 
σμού προμηθειών της Εταιρείας Κοινωνία της Πληροφο¬ 
ρίας Α. Ε". 

5. Το 4328/26-9-03 έγγραφο της "Κοινωνίας της Πληρο¬ 
φορίας Α.Ε.", αποφασίζουμε: 

1. Την εκτέλεση του έργου "Ηλεκτρονικές Υπηρεσίες 
εξυπηρέτησης στο Πρωτοδικείο Αθηνών" από την ΚΤΠ 
ΑΕ, ως τελικού Δικαιούχου. 

Η εκτέλεση του έργου θα πραγματοποιηθεί σύμφωνα με 
τους όρους και τα λεπτομερώς οριζόμενα στην Προγραμ¬ 
ματικής Συμφωνία που θα υπογράφει μεταξύ του Πρωτο¬ 
δικείου Αθηνών και της ως άνω Ανώνυμης Εταιρείας. 

2. Τη χρηματοδότηση της ΚΤΠ ΑΕ από ΣΑΕ του Υπουρ¬ 
γείου για τις ανάγκες του έργου, ο προϋπολογισμός του 
οποίου ανέρχεται στο ποσό των 225.030 ΕΥΡΩ συμπερι¬ 
λαμβανομένου του Φ.Π.Α. 

3. Την εξουσιοδότηση του Προέδρου Πρωτοδικών, 
Κωνσταντίνο Σταμαδιανό, για την υπογραφή της ως άνω 
Προγραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 149228 (4) 

Ορισμός της "Κοινωνίας της Πληροφορίας Α.Ε." ως τελι¬ 
κού δικαιούχου για το έργο Ηλεκτρονικές Υπηρεσίες 
Εξυπηρέτησης στο Πρωτοδικείο Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη; 

1. Τις διατάξεις: 

α) του άρθρου 29 Α του νόμου 1558 "Κυβέρνηση και Κυ¬ 
βερνητικά Όργανα" (ΦΕΚ 137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ154/Α) και τροποποιή¬ 
θηκε με το άρθρο 1 παρ. 2α του Ν. 2469/97) ΦΕΚ38/Α). 

β) του Ν. 1547 3/7/Νοεμβρίου 1918 "περί συστάσεως 
Πρωτοδικείου εν Πειραιεί", Πρωτοδικείο Πειραιώς. 

γ) του άρθρου 24 παρ. 2 εδ. β του νόμου 2860/2000 
(ΦΕΚ 2521/Α/14-11-2000). 

δ) του άρθρου 29 παρ. 1 - 7 της 10071/23-03-2001 κοι¬ 
νής απόφασης των υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών "Σύσταση Ανώνυμης Εταιρείας "Κοινωνία της 
Πληροφορίας Α.Ε." (ΦΕΚ324/Β/27-03-2001). 

ε. του Π.Δ. 36/2000 (ΦΕΚ 29/Α) "Οργανισμός Υπουργεί¬ 
ου Δικαιοσύνης". 

2. Την 110192/2000 απόφαση του Υπουργού Δικαιοσύ¬ 
νης Μεταβίβαση αρμοδιοτήτων Υπουργού Δικαιοσύνης 
στο Γ ενικό Γ ραμματέα, και στους Προϊσταμένους των πε¬ 
ριφερειακών υπηρεσιών αυτού" όπως τροποποιήθηκε με 
την 150319/2001 (ΦΕΚ 1549 Β') όμοια. 

3. Το Επιχειρησιακό Πρόγραμμα "Κοινωνία της Πληρο¬ 
φορίας". 

4. Την 263/24-4-2002 κοινή απόφαση Υπουργών ΥΠΟΟ 
και ΥΠΕΣΔΔΑ (ΦΕΚ 528/Β/2002) "Κύρωση του κανονι¬ 
σμού προμηθειών της Εταιρείας Κοινωνία της Πληροφο¬ 
ρίας Α. Ε.". 

5. Το 4328/26-9-03 έγγραφο της "Κοινωνίας της Πληρο¬ 
φορίας Α. Ε.", αποφασίζουμε: 

1. Την εκτέλεση του έργου "Ηλεκτρονικές Υπηρεσίες 
εξυπηρέτησης στο Πρωτοδικείο Πειραιώς" από την ΚΤΠ 
ΑΕ, ως τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματικής Συμφωνία που θα υπογράφει μεταξύ του 
Πρωτοδικείου Πειραιώς και της ως άνω Ανώνυμης Εται¬ 
ρείας. 

2. Τη χρηματοδότηση της ΚΤΠ ΑΕ από ΣΑΕ του Υπουρ¬ 
γείου για τις ανάγκες του έργου, ο προϋπολογισμός του 
οποίου ανέρχεται στο ποσό των 221.746 ΕΥΡΩ συμπερι¬ 
λαμβανομένου του Φ.Π.Α. 

3. Την εξουσιοδότηση του Προέδρου Τριμελούς Συμ¬ 
βουλίου Διεύθυνσης, Τηλέμαχο Φλεσούρα, για την υπο¬ 
γραφή της ως άνω Προγραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 149229 (5) 

Ορισμός της "Κοινωνίας της Πληροφορίας Α.Ε." ως τελι¬ 
κού δικαιούχου για το έργο Ηλεκτρονικές Υπηρεσίες 
Εξυπηρέτησης στο Πρωτοδικείο Θεσσαλονίκης". 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 29 Ατου νόμου 1558 "Κυβέρνηση και Κυ¬ 
βερνητικά Όργανα" (ΦΕΚ137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ154/Α) και τροποποιή¬ 
θηκε με το άρθρο 1 παρ. 2ατου Ν. 2469/97 )ΦΕΚ38/Α). 

β) του Β.Δ. 7/11 Απριλίου 1914 "περί συστάσείος δικα¬ 
στηρίων εν Μακεδονία", Πρωτοδικείο Θεσσαλονίκης. 

γ) του άρθρου 24 παρ. 2 εδ. β του νόμου 2860/2000 
(ΦΕΚ 2521/Α/14-11-2000). 

δ) του άρθρου 29 παρ. 1 - 7 της 10071/23-03-2001 κοι¬ 
νής απόφασης των υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών "Σύσταση Ανώνυμης Εταιρείας "Κοινωνία της 
Πληροφορίας Α.Ε." (ΦΕΚ 324/Β/27-03-2001). 

ε. του Π.Δ. 36/2000 (ΦΕΚ 29/Α) "Οργανισμός Υπουργεί¬ 
ου Δικαιοσύνης". 

2. Την 110192/2000 απόφαση του Υπουργού Δικαιοσύ¬ 
νης Μεταβίβαση αρμοδιοτήτων Υπουργού Δικαιοσύνης 
στο Γενικό Γραμματέα, και στους Προϊσταμένους των πε¬ 
ριφερειακών υπηρεσιών αυτού" όπως τροποποιήθηκε με 
την 150319/2001 (ΦΕΚ 1549 Β ’) όμοια. 

3. Το Επιχειρησιακό Πρόγραμμα "Κοινωνία της Πληρο¬ 
φορίας". 

4. Την 263/24-4-2002 κοινή απόφαση των Υπουργών 
ΥΠΟΟ και ΥΠΕΣΔΔΑ (ΦΕΚ 528/Β/2002) "Κύρωση του κα¬ 
νονισμού προμηθειών της Εταιρείας Κοινωνία της Πλη¬ 
ροφορίας Α.Ε.". 

5. Το 4328/26-9-03 έγγραφο της "Κοινωνίας της Πληρο¬ 
φορίας Α.Ε.", αποφασίζουμε: 

1. Την εκτέλεση του έργου "Ηλεκτρονικές Υπηρεσίες 
εξυπηρέτησης στο Πρωτοδικείο Θεσσαλονίκης" από την 
ΚΤΠ ΑΕ, ως τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματικής Συμφωνία που θα υπογράφει μεταξύ του 


Πρωτοδικείου Θεσσαλονίκης και της ως άνω Ανώνυμης 
Εταιρείας. 

2. Τη χρηματοδότηση της ΚΤΠ ΑΕ ΣΑΕ του Υπουργεί¬ 
ου για τις ανάγκες του έργου, ο προϋπολογισμός του 
οποίου ανέρχεται στο ποσό των 223.272 ΕΥΡΩ συμπερι¬ 
λαμβανομένου του Φ.Π.Α. 

3. Την εξουσιοδότηση του Προέδρου Πρωτοδικών, 
Αντώνιο Τσαλαπόρτα για την υπογραφή της ως άνω Προ¬ 
γραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 149230 (6) 

Ορισμός της "Κοινωνίας της Πληροφορίας Α.Ε." ως τελι¬ 
κού δικαιούχου για το έργο Ηλεκτρονικές Υπηρεσίες 
Εξυπηρέτησης στην Εισαγγελία Πρωτοδικών Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 29 Ατού νόμου 1558 "Κυβέρνηση και Κυ¬ 
βερνητικά Όργανα" (ΦΕΚ 137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ154/Α) και τροποποιή¬ 
θηκε με το άρθρο 1 παρ. 2α του Ν. 2469/97 )ΦΕΚ38/Α). 

β) του Β.Δ. 16 Οκτωβρίου/5 Νοεμβρίου 1834 "περί του 
αριθμού των καθεδρών και της διαδικασίας των δικαστη¬ 
ρίων του Βασιλείου", Εισαγγελία Πρωτοδικών Αθηνών. 

γ) του άρθρου 24 παρ. 2 εδ. β του νόμου 2860/2000 
(ΦΕΚ 2521 /Α/14-11 -2000). 

δ) του άρθρου 29 παρ. 1 - 7 της 10071/23-03-2001 κοι¬ 
νής απόφασης των υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών "Σύσταση Ανώνυμης Εταιρείας "Κοινωνία της 
Πληροφορίας Α.Ε." (ΦΕΚ324/Β/27-03-2001). 

ε. του Π.Δ. 36/2000 (ΦΕΚ 29/Α) "Οργανισμός Υπουργεί¬ 
ου Δικαιοσύνης". 

2. Την 110192/2000 απόφαση του Υπουργού Δικαιοσύ¬ 
νης Μεταβίβαση αρμοδιοτήτων Υπουργού Δικαιοσύνης 
στο Γ ενικό Γ ραμματέα, και στους Προϊσταμένους των πε¬ 
ριφερειακών υπηρεσιών αυτού" όπως τροποποιήθηκε με 
τηναριθμ. 150319/2001 (ΦΕΚ 1549 Β') όμοια. 

3. Το Επιχειρησιακό Πρόγραμμα "Κοινωνία της Πληρο¬ 
φορίας". 

4. Την 263/24-4-2002 κοινή απόφαση Υπουργών ΥΠΟΟ 
και ΥΠΕΣΔΔΑ (ΦΕΚ 528/Β/2002) "Κύρωση του κανονι¬ 
σμού προμηθειών της Εταιρείας Κοινωνία της Πληροφο¬ 
ρίας Α.Ε.". 

5. Το 4328/26-9-03 έγγραφο της "Κοινωνίας της Πληρο¬ 
φορίας Α.Ε.", αποφασίζουμε: 

1. Την εκτέλεση του έργου "Ηλεκτρονικές Υπηρεσίες 
εξυπηρέτησης στην Εισαγγελία Πρωτοδικών Αθηνών" 
από την ΚΤΠ ΑΕ, ως τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματικής Συμφωνία που θα υπογράφει μεταξύ της Ει¬ 
σαγγελίας Πρωτοδικών Αθηνών και της ως άνω Ανώνυ¬ 
μης Εταιρείας. 

2. Τη χρηματοδότηση της ΚΤΠ ΑΕ από ΣΑΕ του Υπουρ¬ 
γείου για τις ανάγκες του έργου, ο προϋπολογισμός του 

οποίου ανέρχεται στο ποσό των 374.850 ΕΥΡΩ συμπερι¬ 
λαμβανομένου του Φ.Π.Α. 

3. Την εξουσιοδότηση Εισαγγελέας Πρωτοδικών Αθη¬ 
νών, Δημήτριος Παπαγγελόπουλος, για την υπογραφή 
της ως άνω Προγραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. 50849 (7) 

Κατακύρωση δημόσιου πλειοδοτικού διαγωνισμού κατ άρ¬ 
θρο 46α Ν. 1892/90 και 17παρ. 5 Ν. 2947/01 «ΠΑΝΘΕΣ- 
ΣΑΛΟΝΙΚΕΙΟΣ ΑΘΛΗΤΙΚΟΣ ΟΜΙΛΟΣ ΚΩΝΣΤΑΝΤΙΝΟΥ- 
ΠΟΛΙΤΩΝ (ΠΑΟΚ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΑΝΑΠΤΥΞΗΣ- 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παραγράφου 5 του άρθρου 17 του 
Ν. 2947/01 "Θέματα Ολυμπιακής Φιλοξενίας, Έργων Ολυ¬ 
μπιακής Υποδομής και άλλες διατάξεις". 

2. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών "Καθορισμός αρμοδιοτήτων των Υφυπουργών 
Οικονομίας και Οικονομικών" (ΦΕΚ 985/Β/16.7.2003) 

3. Την21386/16.7.03 απόφαση του Πρωθυπουργού καιτου 
Υπουργού Ανάπτυξης "Ανάθεση αρμοδιοτήτων στον Υφυ¬ 
πουργό Ανάπτυξης, ΚίμωναΚουλούρη"(ΦΕΚ985/Β/16.7.03) 

4. Την 25140/4.9.02 απόφαση του Πρωθυπουργού καιτου 
Υπουργού Πολιτισμού "Ανάθεση αρμοδιοτήτων στον Υφυ¬ 
πουργό Πολιτισμού, Γεώργιο Λιάνη" (ΦΕΚ.1156/Β/ 5.9.02) 

5. Τηνπαρ. 4 της υπ'αριθ. 17422/2 Ιουλίου 2002 Κοινής 
Υπουργικής απόφασης των Υπουργών Οικονομίας και 
Οικονομικών, Ανάπτυξης και Πολιτισμού (ΦΕΚ ΘΟΟΒ'της 
16.7.2002). 

6. Την 1389/30 Ιουλίου 2003 έκθεση αξιολόγησης και 
πρόταση κατακύρωσης του αθλητικού σωματείου "ΠΑΝ- 
ΘΕΣΣΑΛΟΝΙΚΕΙΟΣ ΑΘΛΗΤΙΚΟΣ ΟΜΙΛΟΣ ΚΩΝΣΤΑΝΤΙ- 
ΝΟΥΠΟΛΙΤΩΝ (ΠΑΟΚ)" ως εκκαθαριστή της υπό εκκαθά¬ 
ριση Καλαθοσφαιρικής ανώνυμης εταιρείας με την επωνυ¬ 
μία "ΠΑΟΚ ΚΑΕ" και τα συνημμένα σ'αυτήν, αποφασίζουμε: 

1. Εγκρίνουμε την 1389/30.7.2003 έκθεση αξιολόγησης 
και πρόταση κατακύρωσης του αθλητικού σωματείου 
"Π.Α.Ο.Κ", ως εκκαθαριστή της υπό εκκαθάριση Καλαθο- 
σφαιρικής ανώνυμης εταιρείας με την επωνυμία "ΠΑΟΚ 
Κ.Α.Ε.". 

2. Την κατακύρωση του διενεργηθέντος την 30.7.2003 
δεύτερου επαναληπτικού δημόσιου πλειοδοτικού δια¬ 
γωνισμού για τη διάθεση του δικαιώματος συστάσεως 
νέας αθλητικής εταιρείας και του λοιπού ενεργητικού 
της υπό εκκαθάριση ανώνυμης εταιρείας της παρ. 1 της 
παρούσης στο μοναδικό πλειοδότη, την ανώνυμη εται¬ 
ρία, με την επωνυμία " ΠΑΝΤΑΚ ΑΈ - ΒΙΟΤΕΧΝΙΑ ΕΤΟΙ¬ 
ΜΩΝ ΕΝΔΥΜΑΤΩΝ", που συστάθηκε με την υπ’ αριθμ. 
26080/ 24.12.92 πράξη της συμβολαιογράφου Θεσσα¬ 
λονίκης Βαρβάρας Ελαίας Βλαχάκη και καταχωρήθηκε 
στο Μητρώο Ανωνύμων Εταιριών της Νομαρχίας Θεσ¬ 
σαλονίκης με αρ.Μ.Α.Ε. 28093/62/Β/92/314 σε ποσοστό 
100 %. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠΟΣΤΟΛΟΣ ΦΩΤΙΑΔΗΣ ΚΙΜΩΝΑΣ ΚΟΥΛΟΥΡΗΣ 

ΠΟΛΙΤΙΣΜΟΥ 

ΓΕΩΡΓΙΟΣ ΛΙΑΝΗΣ 
-Φ- 

Αριθ. 50346 (8) 

Συγκρότηση Οργανωτικής- Εκτελεστικής Επιτροπής 1 ου 
Εθνικού Συνεδρίου Σχολικού Αθλητισμού και Φυσικής 
Αγωγής "ΦΥΣΙΚΗ ΑΓΩΓΗ ΚΑΙ ΑΘΛΗΤΙΣΜΟΣ ΣΤΗΝ ΕΚ¬ 
ΠΑΙΔΕΥΣΗ". 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη 

1. Τις διατάξεις 

α) Του Α. Ν. 397/68 περί "επανασυστάσεως της Γενικής 
Γραμματείας Αθλητισμού και των αρμοδιοτήτων αυτής" 

β) Του Ν. 1558/1985 (ΦΕΚ 187/Α) "Κυβέρνηση και Κυ¬ 
βερνητικά Όργανα" 

γ) Του Π.Δ. 77/85 "Οργανισμός της Γενικής Γ ραμματεί¬ 
ας Αθλητισμού." 

δ) Του Ν. 2725/1999 "Ερασιτεχνικός και επαγγελματι¬ 
κός αθλητισμός κ.ά.δ." άρθρο 53 και όπως αυτός τροπο¬ 
ποιήθηκε και συμπληρώθηκε με τον Ν.3057/2002. 

2. Την 25140/04-09-2002 Κοινή Απόφαση του Πρωθυ¬ 
πουργού και του Υπουργού Πολιτισμού περί "ανάθεσης 
αρμοδιοτήτων στον Υφυπουργό Πολιτισμού Γεώργιο Λια¬ 
νή.", αποφασίζουμε: 

Συγκροτούμε Οργανωτική- Εκτελεστική Επιτροπή με 
έργο την προετοιμασία και υλοποίηση του 1ου Εθνικού 
Συνεδρίου Σχολικού Αθλητισμού και Φυσικής Αγωγής 
"ΦΥΣΙΚΗ ΑΓΩΓΗ ΚΑΙ ΑΘΛΗΤΙΣΜΟΣ ΣΤΗΝ ΕΚΠΑΙΔΕΥΣΗ" 
το οποίο θα πραγματοποιηθεί στην Αθήνα 11 και 12 Δε¬ 
κεμβρίου 2003 αποτελούμενη από τους παρακάτω: 

1. Πατουλίδου Βούλα ως Πρόεδρο 

2. Αγριόδημο Κώστα, 

Δ/ντη Φ.Α. ΥΠ.Ε.Π.Θ. ως Αναπληρωτή Προέδρου 

3. Τσιτρούλη Γεώργιο, ως Μέλος 

Δ/ντη Αγωνιστικού Αθλητισμού Γ.Γ.Α. 

4. Κοπιδάκη Γιώργο, υπάλληλο ΓΓΑ ως Μέλος 

δ.Παπανικολάου Νικόλαο ΥΠ.Ε.Π.Θ. ως Μέλος 

6. Πνευματικά Αθανάσιο ως Μέλος 

7. Ριζόπουλο Ιωάννη ως Μέλος 

8. Κίτσιο Δημήτριο ως Μέλος 

9. Δοξαστάκη Ζαχαρία ως Μέλος 

Γραμματέας του Συνεδρίου ορίζεται ο Γουνερίδης Χα¬ 
ράλαμπος και Οικονομικός υπόλογος της Επιτροπής ο 
υπάλληλος της Γ.Γ.Α, ο Βλαζάκης Γιώργος. 

Η Οργανωτική - Εκτελεστική Επιτροπή υποχρεούται να 
καταρτίσει και να υποβάλει τον προϋπολογισμό της διορ¬ 
γάνωσης για την έκδοση της προβλεπόμενης από τις δια¬ 
τάξεις της παρ. 3 του άρθρου 53του Ν. 2725/99 Υπουργι¬ 
κής Απόφασης. 

Ο Πρόεδρος και τα μέλη της Οργανωτικής- Εκτελεστι¬ 
κής Επιτροπής δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




